# விக்கிப்பீடியா:ஆலமரத்தடி/தொகுப்பு57

## தொடர்ந்தும் எழுதவேண்டுமா?

- ?????????????
- என்னோடு ஒத்துழைத்த அனைத்து நெஞ்சங்களுக்கும் என் மனமார்ந்த நன்றிகள்
- குட்பாய்--P.M.Puniyameen 11:57, 29 சூன் 2011 (UTC)
:ஆம் எழுதவேண்டும். கண்டிப்பாக எழுதவேண்டும். உங்கள் உழைப்பையும் மதிப்பையும் உணர்ந்தவர்கள் இங்கு பலர் உள்ளனர்.--சோடாபாட்டில்<sup>உரையாடுக</sup> 12:36, 29 சூன் 2011 (UTC)  
**கட்டுரை எண்ணிக்கை அதிகரிப்பது குறித்து எமது பயனர்களின் சில கருத்துக்கள்**  
- தமிழ் விக்கியில் கட்டுரை எண்ணிக்கை 28,000 ஐ நெருங்கிவிட்டது. இன்று இந்த எண்ணிக்கையைத் தாண்டிவிடுவோம். இதே உற்சாகத்தைத் தக்கவைத்துக் கொண்டால் மிக விரைவிலேயே 30,000 ஐயும் தாண்டிவிடலாம். பயனர்கள் அனைவருக்கும் வாழ்த்துக்கள். மயூரநாதன் 04:42, 12 பெப்ரவரி 2011 (UTC)  
- நம் விக்கிப்பீடியாவை வளர்த்து முதலில் 50,000 கட்டுரைகளையும் அதன் பின் 100,000 கட்டுரைகளையும் என்று விடாது உயர்த்துவோம்.--செல்வா 15:53, 2 பெப்ரவரி 2011 (UTC)  
- தமிழ் விக்கிப்பீடியாவின் தரம் பல்வேறு அம்சங்களிலும் ஒரு சம நிலையிலேயே இருக்கிறது. இந்த நிலையைத் தக்க வைத்துக்கொண்டு மேலும் முன்னேற வேண்டும். பயனுள்ள தலைப்புக்களில் ஆழமான நல்ல கட்டுரைகளை உருவாக்க வேண்டியது அவசியம். கட்டுரைகளின் எண்ணிக்கையையும் கூட்டுவதற்கான நடவடிக்கைகள் தேவை. நீண்ட காலமாகக் கட்டுரை எண்ணிக்கை அடிப்படையில் தமிழ் விக்கிப்பீடியா 67, 68 ஆம் இடங்களிலேயே இருக்கிறது. கடந்த ஆண்டின் பிற்பகுதியில் கட்டுரை எண்ணிக்கை ஒப்பீட்டளவில் வேகமாக அதிகரித்தது. இந்த ஆண்டிலும் இவ்வேகம் குறையாமல் பேணிக்கொள்ள வேண்டும். மயூரநாதன் 18:53, 2 பெப்ரவரி 2011 (UTC)  
**விக்கியில் நான் அதிகமாக எழுதக் காரணமாக இருந்த எனது ஒரே விடயம்**  
கடந்த கால பல ஆண்டறிக்கைகளைப் பார்க்கும் போது தமிழ் விக்கிப்பீடியா 68வது இடத்திலே இருந்து வந்துள்ளது. எமக்கு இத்தடைக்கல்லை தாண்டுவது பெரிதுபோல் பட்டாலும் அதனை ஒரு சவாலாக ஏற்றுக் கொண்டு முன்னேறிச் சென்றுள்ளோம். **தமிழ் விக்கியின் 10வது ஆண்டு நிறைவடையும் போது ஏனைய பயனர்களின் உத்வேகத்தோடு குறைந்த பட்சம் தமிழ் விக்கியின் இடத்தை 50 வது இடத்துக்காவது கொண்டு வர வேண்டும்** என்ற குறிக்கோளை எமது மனங்களில் பதித்துக் கொண்டால் என்ன? ஆங்கில விக்கியினை சரிவரப் பயன்படுத்துவதனூடாகவும் எமது அனைத்து பயனர்களும் ஒன்றிணைந்து செயற்படுவதினூடாகவும் இந்த இலக்கை அடைவது பெரிய காரியம் அல்ல. --P.M.Puniyameen 13:24, 5 மே 2011 (UTC)  
இதைத் தவிர எனக்கு வேறு எந்த நோக்கமும் இல்லை --P.M.Puniyameen 13:14, 29 சூன் 2011 (UTC)  
புன்னியாமீன் அவர்களே, உங்கள் எழுத்துக்களை இங்கு யாரும் குறை கூறியதாக நினைக்க வேண்டாம். விக்கிப்பீடியாவில் யாரும் யாரையும் ஒப்பிட வேண்டியதில்லை. எல்லாருக்கும் எல்லா நுட்பங்களும் வந்துவிடுவதுமில்லை. விக்கிப்பீடியாவில் சிலவற்றை எப்படிச் செய்வதென்பது எனக்கு இப்போதும் குழப்பமாகவே உள்ளது. நான் எவரிடமும் கணினி பற்றி ஓரெழுத்துக்கூடக் கற்கவில்லை. எல்லாம் தானாகக் கற்றவையே. நீங்கள் தொடர்ந்தும் எழுத வேண்டும். உங்களின் பங்களிப்பு இங்கு தேவைப்படுகிறது. அதே நேரம் செல்வாவின் கூற்றையும் மதிக்கிறேன். அவர் கூறியதில் எனக்கும் உடன்பாடே. வெறுமனே பட்டியல்களை அமைப்பதைவிட, சற்று ஆழமான அறிவுசார் கட்டுரைகளை அவர் எதிர்பார்ப்பது போன்று நானும் எதிர்பார்க்கிறேன். ஏனெனில், கலைக்களஞ்சியம் என்பது அறிவு வளர்ச்சிக்கான விடயத் தொகுப்பே தவிர, சில பெயர்களையும் பெறுபேறுகளையும் சேர்த்து வைத்திருக்கும் ஆவணக் காப்பகமன்று என்பது என் கருத்து. தமிழ் மூலம் கல்வி பெறும் மாணாக்கரும் தமிழில் தகவல் தேடுவோரும் பயன் பெறுவதற்காக இதனை ஆக்குவதால் நம் எதிர்கால சமுதாயம் மிக்க பயன் பெறுவதுடன் நம் தமிழ் மொழியும் வளம் பெறும். விக்கிப்பீடியா என்பது எமது விக்கி சமூகத்தினரின் கூட்டு முயற்சி. இதை எவரும் தனி உடைமையாகக் கருத முடியாது.--பாஹிம் 13:22, 29 சூன் 2011 (UTC)  
- தமிழ் விக்கிப்பீடியா பயனர்கள் அனைவரது விருப்பமும் புன்னியாமீன் அவர்கள் இங்கு தொடர்ந்து எழுத வேண்டும் என்பதுதான். இந்திய விக்கியர் மடற்குழுமத்தில் இந்திய விக்கிகள் தர வரிசை பற்றிய ஆவணம் ஒன்று இந்திய விக்கிகள் தர வரிசைப்பட்டியலில் இரண்டாமிடத்தில் தமிழ் உள்ளது என இரவி விக்கிப்பீடியா:ஆலமரத்தடி/தொகுப்பு47 தெரிவித்திருந்ததை மனதில் கொண்டு எவ்வித ஒப்பீடு நோக்குமில்லாமல், செல்வா குறிப்பிட்ட **உயர் தரம்** என்பதையும் கருத்தில் கொண்டு நாம் அனைவரும் இணைந்து செயல்படுவோம்.--தேனி.எம்.சுப்பிரமணி.<sup>/உரையாடுக</sup>. 14:08, 29 சூன் 2011 (UTC)  
:புன்னியாமீன் அவர்களே, உங்களை நான் குறைக்கூறியதாக அருள்கூர்ந்து எண்ண வேண்டாம். அப்படி நான் கூறியிருப்பதாக நீங்கள் கருதினால் என்னை மன்னியுங்கள். நீங்கள் "பல இன்னல்களுக்கும் இடையே, மிக முனைப்பாகவும் மிக ஆர்வமாகவும் பங்களித்தீர்கள்" என்றும், உங்கள் "உழைப்பையும் ஆக்கங்களையும் நான் மிகவும் போற்றுகின்றேன்" என்றும் மேலே கூறியுள்ளேன். நீங்கள் மருத்துவமனையில் இருந்துகொண்டே ஊக்குவித்து ஆக்கிய ஆக்கங்களையும் கருத்தில் கொண்டே கூறினேன். எனினும் கலைக்களஞ்சியத்தை மேலும் உயர்த்த வேண்டிய கூறுகளிலும் கவனம் இருப்பது நல்லது என்னும் நோக்கில் கூறினேன். சோடாபாட்டில் கூறிய "உங்கள் உழைப்பையும் மதிப்பையும் உணர்ந்தவர்கள் இங்கு பலர் உள்ளனர்" என்பதில் நானும் ஒருவனாகவே உள்ளேன். நான் வேறொன்றையும் வலியுறுத்தியது என் கூற்றைப் பிறழ உணர அல்லது உள்வாங்க நேர்ந்திருக்கின்றது என்றே அறிகின்றேன். அண்மையில் நிகழ்ந்த 2011 தமிழ் இணைய மாநாட்டில் படித்த கட்டுரையில், எவ்வாறு முன்னணி இந்திய நாளேடுகள் கூட வெறும் எண்ணிக்கையை மட்டும் கணக்கில் கொண்டு இன்ன இன்ன மொழி விக்கிகள் முன்னே உள்ளன என்று கூறுகின்றார்கள் என்பதைச் சுட்டினேன். பல்வேறு தர அளவீடுகள் இருப்பது பற்றியும், அவற்றின் நிறைகுறைகள் பற்றியும் சுருக்கமாகக் கூறினேன். 200 எழுத்துகள் உள்ள கட்டுரையின் எண்ணிக்கைக்கும், "ஏற்புப்பெற்ற" ("official") கட்டுரை எண்ணிக்கைக்கும் உள்ள வேறுபாடுகளையும் சுட்டி, 200 எழுத்துகள் என்பது மிக மிகக் குறைவானது என்றும் சுட்டினேன். சராசரி பைட் அளவில் நாம் உலக மொழிகள் வரிசையில் 10 ஆவதாக இருக்கின்றோம். என்றாலும் இவையும் போதுமான தர அளவுகோல்கள் அல்ல (மொத்த கட்டுரை எண்ணிக்ககளைக் கருத்தில் கொண்டு சராசரி பைட்டை தரப்படுத்தினாலும்). நீங்கள் "குட்பாய்" என்று கூறி விலகுவதுபோல் சொல்ல வேண்டிய தேவை எனக்குப் புரியவில்லை. நீங்கள் தொடர்ந்து பங்களிக்க வேண்டும் என்பது என் வேண்டுகோளும், நம்பிக்கையும். த.வி. குழுமம் தம்மைப் பற்றி தாம் திறனாய்வு செய்வது தேவை. தக்க தரத்துடன் கட்டுரைகளின் எண்ணிக்கை கூடுவது நல்வளர்ச்சியாய் இருக்கும். --செல்வா 14:24, 29 சூன் 2011 (UTC)